CELEX: 62018TN0617
Language: sk
Date: 2018-10-12 00:00:00
Title: Vec T-617/18: Žaloba podaná 12. októbra 2018 – ZH/ECHA

3.12.2018   
            
            
               SK
            
            
               Úradný vestník Európskej únie
            
            
               C 436/63
            
         
      Žaloba podaná 12. októbra 2018 – ZH/ECHA
      (Vec T-617/18)
      (2018/C 436/87)
      Jazyk konania: angličtina
      
         Účastníci konania
      
      
         Žalobca: ZH (v zastúpení: L. Levi a N. Flandin, lawyers)
      
         Žalovaná: Európska chemická agentúra (ECHA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil hodnotiacu správu žalobcu za rok 2016,
               
            
                  —
               
               
                  v prípade potreby zrušil tiež rozhodnutie ECHA z 2. júla 2018, ktoré bolo žalobcovi oznámené 3. júla 2018, v ktorom bola zamietnutá žalobcova sťažnosť proti hodnotiacej správe za rok 2016,
               
            
                  —
               
               
                  nariadil náhradu nemajetkovej ujmy spôsobenej žalobcovi,
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod založený na porušení článku 2.2 rozhodnutia ECHA z 18. júna 2015, ktorým sa stanovujú všeobecné ustanovenia na vykonávanie článku 15 ods. 1 Podmienok zamestnávania ostatných zamestnancov Európskej únie („PZOZ“) a na vykonávanie článku 44 ods. 1 Služobného poriadku úradníkov Európskej únie.
               
            
                  2.
               
               
                  Druhý žalobný dôvod založený na porušení procesného rámca pri vypracovaní hodnotiacich správ, ako stanovuje rozhodnutie ECHA, a osobitne článok 7, ako aj na porušení článku 43 služobného poriadku, ktorý sa podľa článku 15 PZOZ analogicky uplatňuje na dočasných zamestnancov.
               
            
                  3.
               
               
                  Tretí žalobný dôvod založený na zjavne nesprávnych posúdeniach, ktorých sa dopustil hodnotiteľ v súvislosti s negatívnou kritikou žalobcu.
               
            
                  4.
               
               
                  Štvrtý žalobný dôvod založený na porušení povinnosti odôvodnenia.